**সবার জন্য স্তন ক্যান্সার গবেষণায় অন্তর্ভুক্তিমূলকতা নিয়ে সোচ্চার হোন।**



নমস্কার, আমার নাম লরেন টার্নার। আমি ম্যানচেস্টারের দ্যা ক্রিস্টি হাসপাতালের একজন পরামর্শক উন্নত নার্স প্র্যাকটিশনার এবং ম্যানচেস্টার বিশ্ববিদ্যালয়ের পিএইচডি (PhD) ছাত্র, একটি গবেষণা অধ্যয়ন পরিচালনা করছি।

**মুসলিম বিশ্বাসের বক্ষ/স্তন ক্যান্সারে আক্রান্ত মহিলাদের জন্য ক্লিনিকাল ট্রায়ালে অংশগ্রহণ বাড়াতে সাহায্য করুন এবং একটি পরিবর্তন আনুন।**

ক্যান্সার রোগীদের জন্য ক্লিনিকাল ট্রায়ালে অংশগ্রহণের অনেক সুবিধা রয়েছে। এর মধ্যে রয়েছে এমন নতুন থেরাপির উপলব্ধি , যেটা এখনও এনএইচএস এ উপলব্ধ নেই। এইটা রোগীদের চিকিৎসার বিকল্প এবং প্রচলিত চিকিৎসার তুলনায় আরও কার্যকরী চিকিৎসা পাওয়ার সম্ভাবনা বাড়াচ্ছে। তাই, অনেক রোগীর জন্য ক্যান্সারের ক্লিনিকাল ট্রায়ালে অংশগ্রহণের মানে হলো তাদের জন্য জীবনমান ও বেঁচে থাকার ক্ষেত্রে উন্নতি সহ ভালো ফলাফল লাভ করা।

তবে, গ্রেটার ম্যানচেস্টারে (জিএম) মুসলিম মহিলারা প্রায়ই বক্ষ/স্তন ক্যান্সারের গবেষণা অধ্যয়নে পর্যাপ্তভাবে প্রতিনিধিত্ব পান না। জিএম-এর এক-চতুর্থাংশেরও বেশি বাসিন্দা একটি জাতিগত সম্প্রদায় থেকে আসেন, যার মধ্যে বেশিরভাগই নিজেদের মুসলিম হিসাবে বর্ণনা করেন। আমি মনে করি, মুসলিম বিশ্বাসের মহিলারা এবং তাদের পরিবার ক্যান্সার ও ক্লিনিকাল ট্রায়াল সম্পর্কে কী অনুভব করেন এবং কী বোঝেন তা বোঝা গুরুত্বপূর্ণ, যাতে মুসলিম মহিলাদের চাহিদা পূরণের জন্য সাংস্কৃতিক ভাবে সংবেদনশীল নিয়োগ পদ্ধতি তৈরি করা যায়, এবং ক্লিনিকাল ট্রায়ালে অংশগ্রহণ বাড়ানো যায়।

**কে অংশগ্রহণ করতে পারেন?**

যদি আপনার বয়স ১৮ বছর বা তার বেশি হয়, স্তন ক্যান্সারের জন্য চিকিৎসাধীন বা চিকিৎসা সম্পন্ন করেছেন, মুসলিম বিশ্বাসের অনুসারী হন এবং ভবিষ্যতে মুসলিম মহিলাদের যত্নে একটি প্রকৃত পরিবর্তন আনতে চান, তাহলে আমি আপনার সাথে কথা বলতে আগ্রহী।

|  |
| --- |
|  |

**যদি আপনি এই গবেষণা সম্পর্কে আরও তথ্য চান, তাহলে অনুগ্রহ পূর্বক আমার সাথে যোগাযোগ করুন।**

**এই বার্তাটি পড়ার জন্য আপনাকে ধন্যবাদ!**

লরেন টার্নার
ইমেইল: Lorraine.turner8@nhs.net
কাজের টেলিফোন: ০১৬১ ৯১৮ ২৪৪৬

**প্রয়োজন হলে, আমরা আপনার পছন্দের ভাষায় গবেষণা নিয়ে আলোচনা করতে এবং যেকোনো প্রশ্নের উত্তর দিতে একজন দোভাষী ব্যবস্থা করতে পারি।**